ประกาศกรมประมงประกาศกรมประมงเรื่องหลักเกณฑ์และวิธีการที่ผู้ประกอบกิจการโรงงานต้องแจ้งให้พนักงานเจ้าหน้าที่ทราบก่อนดำเนินการประกอบกิจการโรงงานพ.ศ. ๒๕๖๐ อาศัยอำนาจตามความในมาตรา ๑๐/๑แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติมอธิบดีกรมประมงออกประกาศไว้ ดังต่อไปนี้ข้อ ๑ประกาศนี้เรียกว่า ประกาศกรมประมง เรื่องหลักเกณฑ์และวิธีการที่ผู้ประกอบกิจการโรงงานต้องแจ้งให้พนักงานเจ้าหน้าที่ทราบก่อนดำเนินการประกอบกิจการโรงงานพ.ศ. ๒๕๖๐ข้อ ๒ภายในระยะเวลาสามสิบวันนับแต่วันที่ประกาศนี้มีผลใช้บังคับ ให้ผู้ประกอบกิจการโรงงานตามกฎหมายว่าด้วยการประมงที่มิได้แจ้งหรือรับใบอนุญาตประกอบกิจการโรงงานตามกฎหมายว่าด้วยโรงงาน ซึ่งประกอบกิจการอยู่แล้ว ณวันที่ประกาศนี้มีผลใช้บังคับ ต้องแจ้งให้กรมประมงทราบตามหลักเกณฑ์ที่กำหนดตามข้อ ๓ และข้อ ๔กรณีผู้ประกอบกิจการโรงงานตามกฎหมายว่าด้วยการประมงที่มิได้แจ้งหรือรับใบอนุญาตประกอบกิจการโรงงานตามกฎหมายว่าด้วยโรงงานและประสงค์จะประกอบกิจการโรงงานตามกฎหมายว่าด้วยการประมงต้องแจ้งให้กรมประมงทราบก่อนดำเนินการประกอบกิจการโรงงานตามหลักเกณฑ์ที่กำหนดตามข้อ๓ และข้อ ๔ข้อ ๓ให้ผู้ประกอบกิจการโรงงานตามข้อ ๒ยื่นแจ้งการประกอบกิจการโรงงานตามแบบใบแจ้งท้ายประกาศนี้ พร้อมเอกสารและหลักฐานดังต่อไปนี้๓.๑ กรณีเป็นบุคคลธรรมดาให้แนบสำเนาบัตรประจำตัวประชาชนและสำเนาทะเบียนบ้าน๓.๒ กรณีเป็นนิติบุคคลให้แนบ(๑) สำเนาหนังสือรับรองการจดทะเบียนนิติบุคคล และ(๒)สำเนาประจำตัวประชาชนและสำเนาทะเบียนบ้านของกรรมการผู้จัดการผู้มีอำนาจลงนามผูกพันบริษัทหรือของห้างหุ้นส่วนผู้จัดการหรือผู้แทนอื่นใดของนิติบุคคลนั้นแล้วแต่กรณี๓.๓ กรณีมอบอำนาจให้ผู้อื่นมายื่นแจ้งหรือดำเนินการแทนบุคคลธรรมดาหรือนิติบุคคล ให้แนบหนังสือมอบอำนาจมาพร้อมกับใบแจ้งและสำเนาบัตรประจำตัวประชาชนของผู้มอบอำนาจและผู้รับมอบอำนาจ๓.๔ แผนที่แสดงที่ตั้งของโรงงาน๓.๕ สำเนาหนังสือแสดงความเป็นเจ้าของที่ดินซึ่งเป็นที่ตั้งของโรงงานหรือเอกสารยินยอมให้ใช้ที่ดินซึ่งเป็นที่ตั้งของโรงงาน หรือสัญญาเช่าโรงงานข้อ ๔ การแจ้งการประกอบกิจการให้ยื่นแจ้งต่อพนักงานเจ้าหน้าที่ณ สถานที่ ดังต่อไปนี้๔.๑ กรณีโรงงานอยู่ในเขตกรุงเทพมหานคร ให้ยื่นแจ้ง ณกองตรวจสอบคุณภาพสินค้าประมง กรมประมง กรุงเทพมหานคร๔.๒ กรณีโรงงานอยู่ในเขตจังหวัดอื่น ให้ยื่นคำขอ ณศูนย์วิจัยและตรวจสอบคุณภาพสินค้าประมงสมุทรสาครหรือศูนย์วิจัยและตรวจสอบคุณภาพสินค้าประมงสุราษฎร์ธานีหรือศูนย์วิจัยและตรวจสอบคุณภาพสินค้าประมงสงขลา หรือสำนักงานประมงจังหวัดหรือสำนักงานประมงอำเภอแห่งท้องที่ที่โรงงานนั้นตั้งอยู่ข้อ ๕เมื่อพนักงานเจ้าหน้าที่ได้รับแจ้งตามข้อ ๓ แล้ว ให้ตรวจสอบความถูกต้องและครบถ้วนของใบแจ้งและเอกสารและหลักฐานกรณีที่ใบแจ้ง หรือเอกสารและหลักฐานไม่ถูกต้องหรือไม่ครบถ้วนให้แจ้งให้ผู้แจ้งดำเนินการแก้ไขหรือจัดส่งเอกสารและหลักฐานให้ถูกต้องและครบถ้วนภายในระยะเวลาที่กำหนดกรณีที่ผู้แจ้งไม่ดำเนินการแก้ไข หรือไม่จัดส่งเอกสารและหลักฐานให้ถูกต้องและครบถ้วนตามระยะเวลากำหนดให้ถือว่าใบแจ้งนั้นเป็นอันยกเลิกนับแต่วันที่พ้นกำหนดระยะเวลาดังกล่าวและให้พนักงานเจ้าหน้าที่แจ้งเป็นหนังสือให้ผู้แจ้งทราบข้อ ๖ กรณีที่ใบแจ้งและเอกสารและหลักฐานถูกต้องและครบถ้วน ให้พนักงานเจ้าหน้าที่ออกหนังสือรับแจ้งตามแบบท้ายประกาศนี้ให้แก่ผู้แจ้งภายในสามวันนับแต่วันที่ได้รับแจ้งข้อ ๗[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศณ วันที่ ๑๑ กันยายน พ.ศ. ๒๕๖๐อดิศร พร้อมเทพอธิบดีกรมประมง[เอกสารแนบท้าย]๑. ใบแจ้งการประกอบกิจการโรงงานตามกฎหมายว่าด้วยการประมง๒. หนังสือรับแจ้งการประกอบกิจการโรงงานตามกฎหมายว่าด้วยการประมง(ดูข้อมูลจากภาพกฎหมาย)พิมพ์มาดา/อัญชลี/จัดทำ๒๖ กันยายน๒๕๖๐นุสรา/ตรวจ๒๗ กันยายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๓๓ ง/หน้า ๑๐/๒๒ กันยายน ๒๕๖๐